การเลือกสถานที่ที่เหมาะสม การทำการแสดงให้ได้รายได้มากขึ้น การทำการแสดงที่ดี
แต่ละเมืองมีความคิดเห็นต่อการแสดงโชว์บนถนนที่แตกต่างกัน บางเมืองมองว่ามันเป็นความบันเทิงที่ไม่อันตรายแต่บางเมืองเห็นว่ามันคือการก่อความไม่สงบต่อชุมชนหรือเป็นการขอทานตามถนน ในบางกรณี คุณอาจจะต้องขอใบอนุญาตก่อนที่คุณจะสามารถทำการแสดงแบบมีรายได้อย่างถูกกฎหมาย  แม้แต่เขตที่แตกต่างกันในเมืองเดียวกันก็อาจจะมีกฎระเบียบที่แตกต่างกัน เพราะฉะนั้นคุณต้องศึกษาให้รอบคอบเกี่ยวกับพื้นที่ที่คุณเลือกทำการแสดงื ถ้าหากคุณถูกขอให้ออกจากพื้นที่โดยตำรวจสายตรวจหรือเจ้าของพื้นที่ คุณก็ต้องทำตาม การทะเลาะวิวาทจะนำปัญหามาให้คุณและสร้างความเสื่อมเสียให้กับคนแสดงโชว์บนถนน จดจ่อการค้นหาบริเวณที่มีคนพลุกพล่านตลอดทั้งวัน คุณจะมีผู้ชมมากขึ้นในมุมของถนนที่พลุกพล่านหรือตามสถานีรถไฟฟ้ามากกว่าตามตรอกที่ว่างเปล่า สถานที่อื่นที่เหมาะสม ได้แก่ จัตุรัสกลางเมือง ห้างสรรพสินค้าแบบเปิดโล่งและบริเวณถนนคนเดินยามค่ำคืน   ถ้าหากเป็นไปได้ คุณควรเลือกสถานที่ที่เหมาะสมกับการแสดงของคุณ เช่น คุณจะต้องใช้พื้นที่สำหรับการแสดงกายกรรมหรือนักดนตรีอะคูสติกจะต้องใช้ประโยชน์จากสถานที่ที่เสียงสามารถเดินทางเข้าหูของใครหลายคนได้ ระมัดระวังอย่าเข้าไปขวางทางใคร สิ่งนี้สามารถเปลี่ยนมุมมองของการแสดงของคุณจากการแสดงที่มีเสน่ห์ไปเป็นอุปสรรคที่น่ารำคาญได้อย่างรวดเร็ว สังเกตเวลาที่สถานที่นั้นมีผู้คนพลุกพล่านมากที่สุด ช่วงระหว่างสัปดาห์การทำงาน ชั่วโมงเร่งด่วนและช่วงเที่ยงวันเมื่อพนักงานเริ่มพักทานอาหารกลางวันคือเวลาที่เหมาะสม ช่วงบ่ายและเย็นของสุดสัปดาห์คืออีกหนึ่งโอกาสที่ดีของการมีผู้ชมการแสดงเพราะผู้คนจะเดินผ่านไปมา   การแสดงภายในและรอบสถานีรถไฟและสถานีรถไฟฟ้าเป็นยุทธวิธีที่ฉลาดเพราะคุณจะมีผู้ชมหน้าใหม่ทุกครั้งที่รถไฟจอด เมื่อคุณเริ่มทำการแสดงครั้งแรก คุณต้องยึดติดเวลาปกติที่คุณสามารถทำการแสดงได้ เมื่อคุณมีประสบการณ์มากขึ้น คุณสามารถทดลองกับช่วงเวลาที่แตกต่างกันเพื่อปรับตัวให้เข้ากับจังหวะของเมืองหรือเริ่มทำการแสดงตามสถานที่ต่างๆ ฉากหลังของการแสดงโชว์บนถนนของคุณไม่จำเป็นต้องอลังการ ในกรณีส่วนใหญ่ ป้ายกระดาษหรือแบนเนอร์เล็กๆ ก็เพียงพอต่อการบ่งบอกว่าคุณเป็นนักแสดงและไม่ใช่ขอทาน ทำให้มั่นใจว่าคุณมีป้ายชื่ออยู่ใกล้ๆ เพื่อที่ผู้ชมที่สนใจจะสามารถรับรู้ได้ว่าคุณเป็นใครและหาวิธีติดตามผลงานของคุณได้   ถ้าหากการแสดงของคุณต้องพึ่งพาอุปกรณ์จำนวนมาก คุณสามารถใช้วิธีแก้ปัญหาการเก็บของให้เป็นโอกาสในการโฆษณาโดยการเก็บของในรถเข็นที่มีชื่อการแสดงของคุณแปะอยู่ด้านข้าง สำหรับการแสดงของนักดนตรีและนักพูด คุณอาจจะต้องใช้ไมโครโฟนหรือเครื่องขยายเสียงถึงแม้ว่ามันจะจำกัดทางเลือกของคุณในการจัดสถานที่ก็ต่าง เขียนฉลากว่า “ขอบคุณสำหรับทิป” หรือบางอย่างคล้ายคลึงกันบนโหลและวางไว้ในที่ที่เห็นได้ชัดเพื่อที่ผู้ชมของคุณจะรู้ว่าต้องทำอย่างไรกับมัน สำหรับการแสดงที่ต้องอยู่กับที่ คุณต้องวางโหลใส่เงินไว้ในที่ที่สามารถเข้าถึงได้ง่ายเพื่อที่ผู้ชมจะไม่ต้องฝ่าฝูงชนเข้ามาเพื่อบริจาคเงิน ถ้าหากคุณย้ายที่บ่อยๆ ระหว่างการแสดง คุณสามารถถือโหลใส่เงินไปด้วยหรือส่งผ่านต่อกันในหมู่ผู้ชม   ใช้ความคิดสร้างสรรค์โดยการทำที่ใส่เงินให้เข้ากับธีมการแสดง เช่น คุณสามารถวางกระเป๋าใส่เครื่องดนตรีเปิดฝาเอาไว้ถ้าหากคุณเป็นนักดนตรีหรือเปิดหมวกถ้าหากคุณเป็นนักมายากล พยายามอย่าขอเงิน ถ้าหากผู้คนต้องการให้ทิปคุณ พวกเขาจะทำด้วยความเต็มใจ ยืนขึ้นนอกเสียจากว่าการแสดงของคุณต้องใช้การนั่งหรือคุกเข่า วิธีนี้จะทำให้ผู้ชมเห็นและได้ยินสิ่งที่คุณกำลังทำมากขึ้นและเป็นที่สังเกตต่อผู้คนที่อยู่ในระยะไกล คุณยังน่าจะถูกเข้าใจผิดว่าเป็นเด็กแจกใบปลิวได้น้อยกว่าซึ่งอาจจะดึงดูดความสนใจที่ไม่ถูกต้อง  ลงทุนซื้อสายคล้องเครื่องเล่นดนตรีเพื่อที่คุณจะสามารถยืนเล่นดนตรีได้อย่างสบาย สบตา ยิ้มและพยักหน้าให้ผู้คนที่เดินผ่าน ทำให้ความหลงใหลของคุณเจิดจรัสผ่านการแสดง พูดด้วยเสียงที่แข็งแรงและฟังได้ง่าย ร้องเพลงให้ดัง ภูมิใจและมั่นใจในสิ่งที่คุณทำ ยิ่งคุณดูมีกำลังใจมากเท่าไหร่ ผู้ชมน่าจะหยุดฟังและให้ทิปคุณมากเท่านั้น  หยุดสัก 1 หรือ 2 นาทีหลังจากแต่ละการแสดงเพื่อพูดคุยและตอบคำถามของผู้ชม ขอให้ผู้ชมตบมือ ส่งเสียงและมีความสุขไปด้วยกัน เชิญอาสาสมัครเพื่อเข้าร่วมการเล่นกลที่ซับซ้อนหรือร้องเพลงร่วมกับคุณถ้าหากเขารู้เนื้อร้อง เด็กๆ เป็นอาสาสมัครที่ดีเพราะแรงศรัทธาของพวกเขาสามารถส่งต่อได้   สอนวิธีการเต้นพื้นฐานให้ผู้ชมเพื่อสานสัมพันธ์เป็นรายบุคคล การหยอกล้อผู้ชมอย่างขี้เล่นสามารถทำให้ผู้ชมรู้สึกมีส่วนร่วมมากขึ้นแต่อย่าทำให้พวกเขาอับอายหรือทำร้ายความรู้สึกของพวกเขา การเปิดหมวกคือสิ่งที่คนแสดงโชว์บนท้องถนนใช้เพื่อกระตุ้นให้ผู้ชมจ่ายทิปเมื่อจบการแสดง เช่น ไม่มีอะไรแอบแฝง คุณสามารถพูดว่า “ขอบคุณที่มาชมและหวังว่าทุกคนจะมีความสุขร่วมกับฉันในคืนนี้ ถ้าหากว่าคุณต้องการสนับสนุนสิ่งที่ฉันทำ คุณสามารถมองหาโหลใส่เงินและบริจาคเงินสักเล็กน้อย” ถ้าหากคุณต้องการใส่ความเป็นนักแสดงลงไป คุณสามารถใช้คำพูดที่พ้องเสียงหรือเล่นคำให้สวยหรูได้  คุณควรใช้การเปิดหมวกก่อนการแสดงครั้งสุดท้าย ไม่เช่นนั้นผู้ชมจะเริ่มทยอยเดินออกเมื่อถึงเวลาที่คุณแสดงจบ เมื่อผู้ชมบริจาคเงิน คุณต้องขอบคุณเขาเป็นการส่วนตัวและอย่างจริงใจ ท้ายที่สุดแล้วพวกเขาคือเหตุผลที่คุณสามารถส่งผ่านความหลงใหลของคุณลงในการแสดง ผู้คนที่รู้สึกชื่นชมจะกลับมาดูคุณอีกครั้งและจะบริจาคเงินให้เรื่อยๆ ในอนาคต   ขอบคุณผู้ชมใจดีที่เดินผ่านมาด้วยรอยยิ้มหรือพยักหน้าถ้าหากคุณยุ่งอยู่กับการแสดง   ห้ามแสดงกิริยาว่าผู้ชมต้องให้เงินกับคุณ ในฐานะของคนแสดงโชว์บนท้องถนน คุณได้ตัดสินใจใช้โอกาสของคุณและทุกเศษสตางค์ที่คุณได้รับเมื่อจบการแสดงนั้นมีมากกว่าเงินที่คุณมีก่อนการแสดง ก่อนที่คุณจะเริ่มหารายได้จากพรสวรรค์ คุณจะต้องทำให้มั่นใจว่าสิ่งที่คุณทำคือสิ่งที่ผู้คนอยากเห็น โชคดีว่าคุณมีตัวเลือกมากมาย การแสดงโชว์บนถนนสามารถแสดงได้เกือบทั้งหมดตั้งแต่การระบายสีและร้องเพลงไปจนถึงการเล่นตลกและสเก็ตบอร์ดผาดโผน  ถ้าหากคุณไม่รู้ว่าจะเริ่มอย่างไร แบ่งแยกทักษะและพรสวรรค์ที่คุณภูมิใจมากที่สุดจากนั้นจึงนึกวิธีที่ไม่เหมือนใครในการนำเสนอมัน การแสดงโชว์บนถนนที่พบมากที่สุดคือนักดนตรี นักกายกรรม นักมายากลและนักเต้น พิจารณาการเรียนรู้ทักษะใหม่เพื่อทำให้ตัวเองโดดเด่นกว่าคนอื่น เช่น คุณอาจจะไม่เป็นที่สังเกตในเมืองที่เต็มไปด้วยนักเต้นแต่การเป็นตลกเลียนแบบจะทำให้ทุกคนต้องหันมามองคุณ ก่อนที่คุณจะทำการแสดง คุณต้องลงรายละเอียดว่าจะใช้เพลง กลหรือทักษะใดในการแสดงและเรียงลำดับแบบไหน การแสดงโชว์บนถนนไม่เหมือนกับการแสดงสด ถ้าหากคุณทำการแสดงซ้ำไปซ้ำมาก็จะทำให้ผู้ชมเบื่อในไม่ช้า   คุณสามารถทำการแสดงมากกว่า 1 ชั่วโมงได้ถ้าหากคุณมีอุปกรณ์สำหรับการแสดงที่สดใหม่เพียงพอ ถ้าหากคุณไม่ใช่นักดนตรี เช่น นักมายากล คุณต้องเตรียมการแสดง 4 หรือ 5 ชุดที่ยาว 15-20 นาทีต่อชุดและหมุนเวียนไปมาเมื่อผู้ชมเปลี่ยนหน้า การแสดงมายากลสำหรับผู้ชมที่มีอายุสูงขึ้นต้องเป็นการแสดงที่สง่างามกว่าการแสดงสำหรับเด็ก ถ้าหากเสียงตอบรับสำหรับการแสดงนั้นไม่ค่อยดี คุณต้องเปลี่ยนในครั้งต่อไป ความยืดหยุ่นไม่เพียงแต่จะทำให้ผู้ชมคาดเดาแต่ยังแสดงว่าคุณเป็นนักแสดงที่หลากหลาย  สามารถให้ผู้ชมขอเพลงได้ คุณอาจจะชอบดนตรีแนวบาร็อคแต่คุณจะหารายได้ได้มากขึ้นถ้าหากคุณเล่นดนตรีแนวแจ๊สหรือคลาสสิกร็อคที่คุณถนัดตามที่ผู้ชมต้องการ เทคนิคที่เป็นประโยชน์คือการสำรวจผู้ชมที่มายืนดูและหาอายุเฉลี่ยของใบหน้าที่คุณเห็น จากนั้นคุณจึงสามารถเลือกอุปกรณ์สำหรับการแสดงตามการสำรวจ การแสดงโชว์บนถนนอาจเป็นเรื่องที่สวยงามแต่ก็อาจจะไม่สวยงามในบางครั้ง พยายามอย่าเก็บเอาไปคิดเมื่อใครบางคนเดินออกไประหว่างที่คุณทำการแสดงหรือหัวเราะในเวลาที่ไม่ควรหัวเราะ จดจ่อกับการสร้างความบันเทิงให้ผู้คนและเมินเฉยให้กับคนที่พูดถึงคุณในแง่ลบและพวกเรียกร้องความสนใจที่พยายามทำให้คุณไขว้เขว  คุณน่าจะได้พบกับคนที่ใจร้ายกับคุณตลอดการแสดง คุณต้องฆ่าคนเหล่านั้นด้วยความปราณีและการแสดงที่ยอดเยี่ยมแทนที่จะตอบโต้เพื่อบันดาลโทสะ   คุณจะไม่สามารถควบคุมพฤติกรรมของผู้คนที่เดินผ่านไปบนถนนได้เหมือนกับการแสดงโชว์บนเวทีที่ผู้ชมจ่ายค่าตั๋วเพื่อเข้ามาดูคุณทำการแสดง พิจารณาการแสดงอย่างรอบคอบในตอนท้าย อะไรบ้างที่ประสบความสำเร็จ? อะไรที่ยังต้องปรับปรุง? เขียนแนวคิดเกี่ยวกับการปรับปรุงจุดอ่อนและวางแผนสำหรับครั้งต่อไปที่คุณทำการแสดงโชว์บนถนน คุณจะมีผู้ชมมากขึ้น เข้าถึงผู้คนได้มากขึ้นด้วยความหลงใหลของคุณและเพิ่มรายได้โดยการพัฒนาปรับปรุงการแสดงสม่ำเสมอ   สังเกตปฏิกิริยาโต้ตอบของผู้ชมอย่างใกล้ชิด พวกเขาสามารถให้คำตอบรับที่คุณต้องการถึงแม้จะเป็นในรูปของอวัจนภาษาก็ตาม เก็บสมุดโน๊ตที่ลงรายละเอียดว่าคุณได้รายได้มากเท่าไหร่ในแต่ละการแสดง สถานที่ที่ทำการแสดงมีคนทุกท่านมากเท่าไหร่ในแต่ละช่วงเวลาของมันและผู้ชมตอบรับการแสดงแบบไหนได้ดีที่สุด
ศึกษากฎระเบียบของการแสดงโชว์บนถนนในเมืองของคุณ. หาสถานที่ที่มีคนพลุกพล่าน. ทำการแสดงเมื่อผู้คนพลุกพล่านมากที่สุด. เลือกฉากที่ง่ายแต่สะดุดตา. มีโหลใส่เงิน. ยืนขึ้น. ใช้ความมั่นใจกับภาษากาย. ต้อนรับความร่วมมือของผู้ชม. ใช้การเปิดหมวกเพื่อจบการแสดง. แสดงความขอบคุณ. หาการแสดงที่น่าตื่นเต้น. เตรียมอุปกรณ์ให้พร้อมสำหรับการแสดงที่ยาวอย่างน้อย 1 ชั่วโมง. ปรับเปลี่ยนการแสดงตามผู้ชม. เมินเฉยต่อคำตอบรับที่เป็นลบ. พยายามปรับปรุงทุกการแสดง.
https://www.wikihow.com/Make-Money-Busking-(Street-Performing) https://www.wikihow.com/Make-Money-Busking-(Street-Performing) https://www.wikihow.com/Make-Money-Busking-(Street-Performing)
Choosing an Ideal Setting Making Your Performances More Profitable Giving a Great Performance